**Jegyzőkönyv**

mely készült 2022. április 29-én 10:00 órai kezdettel, saját székhelyén, a Budaörsi Örmény Nemzetiségi Önkormányzat testületi ülésén, helyszín: Budaörs, Víg u. 55.

**Jelen vannak:** Fancsali G. János elnök, Bokor Sándorné elnökhelyettes, jegyzőkönyv-hitelesítő, valamint dr. Sándor Anett a Budaörsi Polgármesteri Hivatal Jegyzői Irodája részéről.

**Távol van:** Fancsali Bence János képviselő

**Elnök:** Megállapítja, hogy a testület 3 tagjából 2 fő jelen van, így az ülés határozatképes. Kéri, hogy vegyék fel napirendre a „Beszámoló a 222. április 26-i zenei előadásról” című napirendet, melyet a testület 2 igen szavazattal támogatott. Felteszi szavazásra a módosításnak megfelelően a napirendet, melyet a testület egyhangúlag, **2 igen** szavazattal elfogadott és az alábbi határozatot hozta:

**31/2022. (IV.29.) BÖNÖ sz. határozat**

**Napirend**

1. 2022. évi állami feladatalapú támogatás felosztása
2. Beszámoló az Angelo Ephrikian kötet munkálatairól
3. Döntés a 2022. május 10-i emlékhangverseny költségeiről
4. Döntés a 2022. május 17-i zenei rendezvény költségeiről
5. Döntés a 2022. június 7-i zenei rendezvény költségeiről
6. Döntés a dél-dunai kirándulás költségeiről
7. Döntés a csíkszépvízi örmény családi találkozón való részvételről és költségeiről
8. Beszámoló a 2022. április 26-i zenei előadásról

**Napirend előtti hozzászólás:** nem volt.

**Napirendek tárgyalása:**

**1. napirendi pont:** **2022. évi állami feladatalapú támogatás felosztása**

**Elnök:** ismerteti az előterjesztést. Felteszi szavazásra az előterjesztés szerinti határozati javaslatot, melyet testület egyhangúlag, **2 igen** szavazattal elfogadott és az alábbi határozatokat hozta:

**32/2022. (IV.29.) BÖNÖ sz. határozat**

**2022. évi állami feladatalapú támogatás felosztása**

1. A Budaörsi Örmény Nemzetiségi Önkormányzat Képviselő-testülete úgy dönt, hogy a Budaörsi Örmény Nemzetiségi Önkormányzat részére biztosított 2022. évi állami feladatalapú támogatás összegét, összesen 1.689.232 Ft-ot az alábbiak szerint osztja fel:

|  |  |  |
| --- | --- | --- |
| 2022. június 7-i előadás költsége | 164.742 | Ft |
| Általános tartalék | 1.524.490 | Ft |
| **ÖSSZESEN** | **1.689.232** | **Ft** |

1. A fentieknek megfelelően a döntés a Budaörsi Örmény Nemzetiségi Önkormányzat Képviselő-testület 11/2022. (II.23.) számú határozatával elfogadott 2022. évi költségvetés 1. számú mellékletének alábbi sorait érinti:

e Ft

|  |  |  |  |
| --- | --- | --- | --- |
| BEVÉTEL | | |  |
| 1. Működési költségvetés bevételei | | | 1.689 |
|  | 1.Működési célú támogatások államháztartáson belülről | | 1.689 |
|  |  | 1. Állami támogatás | 1.689 |

|  |  |  |
| --- | --- | --- |
| KIADÁS | |  |
| I. Működési költségvetés kiadásai | | 1.689 |
|  | 1. Személyi juttatások | 165 |
|  | 5. Egyéb működési célú kiadások | 1.524 |
|  | 3. Általános tartalék | 1.524 |

1. A Budaörsi Örmény Nemzetiségi Önkormányzat Képviselő-testülete felkéri az Elnököt, hogy az előirányzatok költségvetési határozaton történő átvezetéséről a soron következő költségvetés módosításakor intézkedjen.

**2. napirendi pont: Beszámoló az Angelo Ephrikian kötet munkálatairól**

**Elnök:** ismerteti az előterjesztést.

A testület egyhangúlag, **2 igen** szavazattal úgy döntött, hogy elfogadja az előterjesztés szerinti határozati javaslatot és az alábbi határozatot hozta:

**33/2022. (IV.29.) BÖNÖ sz. határozat**

**Beszámoló az Angelo Ephrikian kötet munkálatairól**

A Budaörsi Örmény Nemzetiségi Önkormányzat Képviselő-testülete úgy dönt, hogy elfogadja az elnök beszámolóját az Angelo Ephrikian kötet munkálatairól.

**3. napirendi pont: Döntés a 2022. május 10-i emlékhangverseny költségeiről**

**Elnök:** ismerteti az előterjesztést.

A testület egyhangúlag, **2 igen** szavazattal úgy döntött, hogy elfogadja az előterjesztés szerinti határozati javaslatot és az alábbi határozatot hozta:

**34/2022. (IV.29.) BÖNÖ sz. határozat**

**Döntés a 2022. május 10-i emlékhangverseny költségeiről**

1. A Budaörsi Örmény Nemzetiségi Önkormányzat Képviselő-testülete úgy dönt, hogy a 2022. május 10-én Törökbálinton, a Római Katolikus Plébánia templomában emlékhangversenyt szervez, melyen a Souvenirs együttes is részt vesz. Az előadás költségeire összesen 120 e Ft-ot fordít.
2. A Budaörsi Örmény Nemzetiségi Önkormányzat Képviselő-testülete úgy dönt, hogy az előadáshoz szükséges költséget a 2021. évi állami feladatalapú támogatás terhére számolja el.

**4. napirendi pont: Döntés a 2022. május 17-i zenei rendezvény költségeiről**

**Elnök:** ismertette az előterjesztést.

A testület egyhangúlag, **2 igen** szavazattal úgy döntött, hogy elfogadja az előterjesztés szerinti határozati javaslatot és az alábbi határozatot hozta:

**35/2022. (IV.29.) BÖNÖ sz. határozat**

**Döntés a 2022. május 17-i zenei rendezvény költségeiről**

1. A Budaörsi Örmény Nemzetiségi Önkormányzat Képviselő-testülete úgy dönt, hogy a Jókai Mór Művelődési Házban 2022. május 17-én tartandó zenei rendezvény költségeire összesen 110.000 Ft összeget fordít.
2. A Budaörsi Örmény Nemzetiségi Önkormányzat Képviselő-testülete úgy dönt, hogy a Budaörsi Örmény Nemzetiségi Önkormányzat a 2022. május 17-i előadás költségeit a 2021. évi állami feladatalapú támogatás terhére számolja el.

**5. napirendi pont: Döntés a 2022. június 7-i zenei rendezvény költségeiről**

**Elnök:** ismertette az előterjesztést.

A testület egyhangúlag, **2 igen** szavazattal úgy döntött, hogy elfogadja az előterjesztés szerinti határozati javaslatot és az alábbi határozatot hozta:

**36/2022. (IV.29.) BÖNÖ sz. határozat**

**Döntés a 2022. június 7-i zenei rendezvény költségeiről**

1. A Budaörsi Örmény Nemzetiségi Önkormányzat Képviselő-testülete úgy dönt, hogy a Jókai Mór Művelődési Házban 2022. június 7-én tartandó zenei rendezvény költségeire összesen 200.000 Ft összeget fordít.
2. A Budaörsi Örmény Nemzetiségi Önkormányzat Képviselő-testülete úgy dönt, hogy a Budaörsi Örmény Nemzetiségi Önkormányzat a 2022. június 7-i előadás költségeit 35.258 Ft összegben a 2021. évi állami feladatalapú támogatás és 164.742 Ft összegben a 2022. évi állami feladatalapú támogatás terhére számolja el.

**6. napirendi pont: Döntés a dél-dunai kirándulás költségeiről**

**Elnök:** ismertette az előterjesztést.

A testület egyhangúlag, **2 igen** szavazattal úgy döntött, hogy elfogadja az előterjesztés szerinti határozati javaslatot és az alábbi határozatot hozta:

**37/2022. (IV.29.) BÖNÖ sz. határozat**

**Döntés a dél-dunai kirándulás költségeiről**

1. A Budaörsi Örmény Nemzetiségi Önkormányzat Képviselő-testülete úgy dönt, hogy a Terézvárosi Örmény Nemzetiségi Önkormányzat által szervezett, dél-dunai örmény múltat ismertető kiránduláson az elnökhelyettes a Budaörsi Örmény Nemzetiségi Önkormányzat képviseletében vegyen részt. A kirándulás költségeire 44.500 Ft-ot biztosít.
2. A Budaörsi Örmény Nemzetiségi Önkormányzat Képviselő-testülete úgy dönt, hogy a kirándulás költségéhez szükséges 44.500 Ft összeget a 2022. évi állami működési támogatás terhére számolja el.

**7. napirendi pont: Döntés a csíkszépvízi örmény családi találkozón való részvételről és költségeiről**

**Elnök:** ismertette az előterjesztést.

A testület egyhangúlag, **2 igen** szavazattal úgy döntött, hogy elfogadja a módosítás szerinti határozati javaslatot és az alábbi határozatot hozta:

**38/2022. (IV.29.) BÖNÖ sz. határozat**

**Döntés a csíkszépvízi örmény családi találkozón való részvételről és költségeiről**

1. A Budaörsi Örmény Nemzetiségi Önkormányzat Képviselő-testülete úgy dönt, hogy az elnök a Budaörsi Örmény Nemzetiségi Önkormányzat képviseletében részt vesz a 2022. augusztus 26-27. között megrendezésre kerülő csíkszépvízi örmény találkozón, melynek úti és szállásköltségekhez szükséges 75 e Ft összeget biztosítja.
2. A Budaörsi Örmény Nemzetiségi Önkormányzat Képviselő-testülete úgy dönt, hogy az úti és szállásköltségekhez szükséges 75 e Ft költséget a 2022. évi állami működési támogatás terhére számolja el.

**8. napirendi pont: Beszámoló a 2022. április 26-i zenei előadásról**

**Elnök:** ismertette az előterjesztést.

A testület egyhangúlag, **2 igen** szavazattal úgy döntött, hogy elfogadja az előterjesztés szerinti határozati javaslatot és az alábbi határozatot hozta:

**39/2022. (IV.29.) BÖNÖ sz. határozat**

**Beszámoló a 2022. április 26-i zenei előadásról**

A Budaörsi Örmény Nemzetiségi Önkormányzat Képviselő-testülete elfogadja az elnök beszámolóját a 2022. április 26-i zenei előadásról.

**Elnök:** Miután a napirendi pontokat megtárgyalták, az ülést 10:45-kor bezárta, megköszönve a jelenlétet.

**k.m.f.**

**Bokor Sándorné Fancsali G. János**

**jegyzőkönyv-hitelesítő elnök**